મોટાભાગે સતત ઓનલાઈન રહેનાર વ્યક્તિ પોતાના પરિવારને સમય નથી આપી શકતી, કેટલીક વ્યક્તિઓમાં આળસ પણ ઘર કરી જાય છે. કેટલીક વ્યક્તિઓ નેગેટિવ વિચારોનો શિકાર પણ બની જતી હોય છે. પોતાના માતા પિતા, પતિ પત્ની અને બાળકો સાથે પણ સમય નથી વિતાવી શકતી. આજના જમાનામાં ઘરમાં જમવાનું ના બન્યું હોય તો કદાચ ચાલી જશે પણ જો નેટ બંધ હશે તો કોઈને નહિ ચાલે. આજે ૧૦૦ માંથી 98 ઘર તમને ઈન્ટરનેટ સાથે જોડાયેલા મળશે. સવારે ઉઠીને પહેલું કામ હવે મોબાઈલ હાથમાં લેવાનું થઈ ગયું છે.